[{"text_idx": "#000000", "text": "107.7 fm (Aun\u0303amendi) / 107.5 fm (Agoitz) iratiirratia.eus"}, {"text_idx": "#000002", "text": "Longidako Aos herriko laguna dugu Nagore Chivite. Txikitatik gustatu izan zaio artelanak sortzen ibiltzea, hasieran margolanen bitartez eta ondoren beste espezialitateak lagunduta. Bere zenbait erakusketen lanak barnebiltzen dituen Grama erakusketa antolatu du Agoitzen eta etxean egon izanagatik pozik da. Bere ibilbideaz eta erakusketaz solastu gara gaur berarekin. Nagore Chivite Irati Irratian:"}, {"text_idx": "#000003", "text": "Hartza eta Tximinoa Auritzeko karrikak hartuko dituzte larunbatean berriz ere"}, {"text_idx": "#000004", "text": "Pandemia alde batera utzita ohiko formatua berreskuratzen dabiltza zenbait ospakizun eta horietako bat dira igautreak edo ihauteriak. Larunbat honetan berriz ere Hartza eta Tximinoa Auritzeko kaleak hartuko dituzte eta bertakoak xaxatzen arituko dira. Honen inguruan Auritzeko bizilaguna den Unai Irigarairekin solastu gara gaurkoan. Unai Irigarai Irati Irratian:"}, {"text_idx": "#000006", "text": "Gaur Idoia Zabaltza izan dugu, euskararen inguruko kolaborazioarekin. Gaurkoan Pirinioetako V. Mikroipuin Lehiaketaren inguruan solasean izan dugu gurean. 100 hitzerainoko istorio laburren lehiaketa litzateke eta parte hartzeko deia luzatu du gaur gurean. Idoia Zabaltza Irati irratian"}, {"text_idx": "#000007", "text": "Munstro arrosa eta azken nobedadeak Auzperriko liburutegian"}, {"text_idx": "#000008", "text": "Berriz itzuli gara Auzperriko Liburutegira Mari Mar Agosen ahotsetik bertako azken berriak jasotzeko. Gaurkoan azaldu digu zer moduz joan zen Baziren behin 8 liburutegiko lehen tailerra Munstro Arrosa ipuinaren ingurukoa. Baita ere euskarazko irakurle taldeaz solastu zaigu zeinetan 10 lagun batu ziren azken saioan. Mari Mar Irati irratian:"}, {"text_idx": "#000010", "text": "Pirimakumek larunbat honetarako Berdintasun Barne araudia ezagutzeko hitzaldi eta tailerra antolatu du Sara Ibarrola soziologaren laguntzaz. Bertara, Pirinioetan bizi diren emakumeak daude deituta, batez ere, elkarte desberdinetan lanean dauden horiek, nahiz eta irekia den. Honen inguruan, Pirimakume emakume sareko kidea den Ainhoa Arregirekin izan gara gaurkoan. Arantxa Arregi Irati Irratian:"}, {"text_idx": "#000012", "text": "Pirimakume topaketetan jolas bat egiten ezagutu genuen Bienpensar Educacion Emocional-eko Pilar Lopez. Emozioak nola azaldu eta nola garatu lantzen ohi ditu harremanen bitartez eta honetan Aun\u0303amendi Gizarte Zerbitzuen Mankomunitateak deitu izan du guraso eta seme-alaben arteko komunikazioa hobetzeko tailer bi eman ditzan. Lehena ostegun honetan izanen dugu Erroko eskolan eta berak azaldu digu zelan izanen [...]"}, {"text_idx": "#000014", "text": "Azken garaiotan ugaritu dira energia berriztagarrien inguruko makroproiektuen aurkezpenak, eraikuntza enpresa zenbaiten izenean. Guzti horiek biztanleengan harridura eta haserrea piztu dituzte eta honezkero zenbait elkarteetan batu dira herriz herri proiektu hauei aurre egiteko. Elkarte guzti hauek Nafarroako Energia Eraldatzen plataformaren baitan kokatu dira. Elkargune honek azken errege dekretuaren inguruan bere kezka eta haserrea adierazi zigularik [...]"}, {"text_idx": "#000015", "text": "Xantiren auzolotsak 26.atala: Errege-erreginaren bisita"}, {"text_idx": "#000016", "text": "Gaurkoan Xanti Begiristainek garaian errege-erreginaren bisitak sortarazitako arazoak ekarri ditu gogora bere ohiko kolaborazioan. Errege emerituaren aita Irun\u0303ean ingresatuta zela sortarazitako arazoak zer nolakoak eragin zizkion azaldu dizkigu auzolotsen aferan."}, {"text_idx": "#000017", "text": "Iritzi-Miritzi, Pirinioetan ze bizi? Zaharrak Berri"}, {"text_idx": "#000019", "text": "Aun\u0303amendi aldeko egoerari aurre egiteko berpizteko asmoz bilkura deialdia egin du Pirinioan Lan eta Bizi egitasmoak"}, {"text_idx": "#000020", "text": "Pandemiak hainbat egitasmoren ekina bertan behera utzi zuen eta horietako bat izan da Pirinioan Lan eta Bizi ekimenarena. Pirinioan Lan eta Bizi garaian Pirinioan lan eta bizitzeko eskubidea borrokatzeko eta ahalbidetzeko dinamika bezala sortu zen. Azokak, mahai-inguruak, beste ekimenekin ekinaldiak,... betiere hemengo gizartearen ongizatea bilatu asmoz jardun izan dute. Hau dena berrartzeko, bilkura baterako deia [...]"}, {"text_idx": "#000022", "text": "Grama erakusketa martxan jarri du Agoitzen Nagore Chivite longidar artista gazteakHartza eta Tximinoa Auritzeko karrikak hartuko dituzte larunbatean berriz erePirinioetako idazlumak dantzan jartzeko garaiaMunstro arrosa eta azken nobedadeak Auzperriko liburutegian"}]